text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000003", "text": "Bingidilwa bya Kwifunda Nabyo Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000009", "text": "EE! I bika kadi bilonga bantu pano? Bato\u0304tanga kyana kya n\u0303ombe! I kika kyobalongela uno muswelo?"}, {"text_idx": "#000010", "text": "Mosesa pa kwija ku lu\u0304lu, bantu abanena\u2019mba: \u2018Ketuyukilepo kyafikila Mosesa i kika. Nanshi twilongelei leza wa kwitutangidila mu ino ntanda.\u2019"}, {"text_idx": "#000011", "text": "Alone mwanabo na Mosesa wanena\u2019mba: \u2018I biyampe. Vulai nzenze yenu ya nsahabu mundetelei\u2019yo.\u2019 Bantu pa kumuletela\u2019yo, Alone wasungulula nzenze\u2019ya ne kupunga kyana kya n\u0303ombe. Penepo bantu kebanena\u2019mba: \u2018Mwine uno\u2019u ye Leza wetu wetulupwile mu Edipito!\u2019 Kupwa Bene Isalela abasoba masobo makatampe, ne kuto\u0304ta kyana kya n\u0303ombe."}, {"text_idx": "#000012", "text": "Yehova pa kumona kino, wakalabala. Penepo wanena Mosesa\u2019mba: \u2018Tu\u0304ka bukidi. Bantu abalonga bibi kasha\u0304. Abailwa bijila byami kebafukamina kyana kya n\u0303ombe kya nsahabu.\u2019"}, {"text_idx": "#000013", "text": "Ebiya Mosesa wapulumuka lubilo ku lu\u0304lu. Pa kufwena kubwipi, tala byamona\u2019bi. Bantu bemba koku baja kufulakufula kwa kyana kya n\u0303ombe kya nsahabu! Mosesa wakalabala ne kwela panshi bipapo bibidi bya mabwe bisonekelwe\u2019po bijila, nabyo bibaladika tubesetubese. Penepa wayata kyana kya n\u0303ombe wekisungulula. Kupwa wapondakanya\u2019kyo ke bukula."}, {"text_idx": "#000014", "text": "Bantu abalonga kintu kibi kasha\u0304. Penepo Mosesa wason\u0303anya bana-balume umbukata mwabo bakwate bipete byabo. Mosesa wanena\u2019mba: \u2018Bantu babi bato\u0304ta kyana kya n\u0303ombe bepaibwe.\u2019 Kupwa bana-balume abaipaya bantu 3 000! Mwene kino kilombola\u2019mba tufwaninwe kuta mutyima ku kuto\u0304ta Yehova kete kuleka\u2019ko baleza bakwabo ba bubela?"}, {"text_idx": "#000021", "text": "Mu Dishinda Wenda ku Damakasa"}]